Þingræður haldnar á Alþingi Íslendinga



Herra forseti. Mál þetta er komið til þessarar hv. d. frá hv. Ed. Í frv. er gert ráð fyrir að seija 3 jarðir, sem eru í opinberri eigu, þjóðjörðina Bakka í Svarfaðardal, Fagranes í Öxnadal og Granda í Ketildalahreppí. Til n. bárust beiðnir um sölu á mjög mörgum fleiri þjóðjörðum, en n. féllst að lokum á það, að heimilað yrði að selja þær jarðir, sem hv. Ed. hefur lagt til að seldar yrðu, og með þeim skilyrðum, sem hv. Ed. hefur fram tekið, en með þeirri breyt. þó, að þjóðjörðin Bakki í Svarfaðardal verði einnig seld fyrir það verð, sem ákveðið er af dómkvöddum mönnum, á sama hátt og hinar jarðirnar tvær, sem frv. fjallar um. Ástæðan fyrir því, að n. hefur viljað gera þetta að skilyrði, er hið mikla ósamræmi, sem nú er orðið á fasteignamati jarða og annarra fasteigna borið saman við annað verðlag í landinu. Þó meiri hl. n. sé á því, að rétt sé að selja ábúendum þessar jarðeignir, með þeim skilyrðum, sem nú gilda um þær almennt, þeim, að þær verði gerðar að ættaróðulum, þá telur n. varhugavert að selja jarðeignir ríkisins í stórum mæli, á meðan fasteignamatið er jafnfjarri raunverulegu verðgildi jarða og það er nú. N. hefur gengið út frá, að þess yrði ekki langt að bíða, að einhver betri og réttlátari skipun verði komið á fasteignamat í landinu almennt, og telur rétt að bíða með að selja jarðir eftir fasteignamatsverði, þangað til þeirri skipun er komið á, og þess vegna eru ekki gerðar till. um sölur fleiri jarða en þessara þriggja, sem hv. Ed. hefur lagt til, að seldar yrðu, og hefur landbn. lagt til, að verð þeirra allra skuli ákveðið af dómkvöddum mönnum.



Herra forseti. Í grg., sem fylgir frv. þessu, koma fram aðalatriði þessa máls. Þar gefur að líta, að heildarkostnaður byggingar landshafnar í Njarðvíkum og Keflavík hefur samtals numið 10 millj. kr. Hins vegar verður ekki hægt að ljúka verkinu, nema til þess verði veitt meira fé. Af þeim ástæðum er flutt af mér og vitamálastjóra, fyrrv. atvmrh., og hæstv. núverandi fjmrh. það frv., sem hér liggur fyrir, en það gerir ráð fyrir, að fjárveitingarheimildin verði hækkuð úr 10 millj. kr. í 15 millj. kr. Um nauðsyn þessa hefur enginn ágreiningur orðið, þótt frv. sé seint fram komið, en ástæðan fyrir því er sú, að nokkuð hefur þótt orka tvímælis, hvernig skyldi fara með málið, og var áður hugsað til þess að fá heimildina á fjárlögum, en nú hefur verið talið réttara að fara þessa leiðina. Ég leyfi mér svo að vænta þess, að þetta mál fái skjóta afgreiðslu og verði vísað til hv. sjútvn. að þessari umr. lokinni.



Herra forseti. Ed. hefur gert miklar breyt. á þessu frv. frá því, að frá því var gengið hér í Nd., og breyt. hv. Ed. eru svo gagngerar, að telja má, að með samþykkt frv. nú hefði málið litla þýðingu. Hv. Ed. hefur fellt úr frv. heimildina til að fela sveitarstjóra framkvæmd hreppsmála, en tilgangur frv. í upphafi var sá, að heimila hreppsn. í hreppum, sem hefðu fleiri en 500 íbúa, að fela sérstökum sveitarstjóra stjórn og framkvæmd hreppsmála. Gert var ráð fyrir því, að sá maður ætti ekki sæti í hreppsnefnd og væri ekki stjórnmálamaður, en væri fyrst og fremst framkvæmdastjóri hreppsins. Í heilbr.- og félmn. þessarar hv. d. var fullt samkomulag um þetta mál. Nokkrar mótbárur komu fram gegn ýmsum minni háttar atriðum í hv. d., en fullt samkomulag náðist við þá menn, svo að telja má að nær enginn ágreiningur hafi verið um málið í Nd. Nú hefur hv. Ed. breytt frv. svo, að litlu máli skiptir, hvort það næði samþykki í því formi eða ekki. Heilbr.- og félmn. hefur lagt til, að frv. verði aftur breytt í sitt upphaflega form eins og það var, þegar það fór til Ed., og eru þær brtt. prentaðar á þskj. 579. Þá er frv. komið aftur í þann búning, sem það var hér í við 3. umr. Ég sé ekki ástæðu til að rekja þær brtt., því að þær hafa verið ræddar við 2. og 3. umr. málsins.



Herra forseti. 26. mál þingsins er frv., sem liggur fyrir þessari hv. d., um utanríkisráðuneyti Íslands og fulltrúa þess erlendis. Ég er flm. þess ásamt hv. 1. þm. Rang. Það er nokkuð langt liðið síðan frv. var hér til 2. umr., og var þá umr. lokið, en atkvgr. frestað. Síðan hefur málið ekki verið tekið á dagskrá. Ég vildi fara fram á það við hæstv. forseta, að hann tæki málið á dagskrá næsta fundar, þannig að þá gæti farið fram atkvgr. um það.

Forseti (SBI: Þetta mál, sem hv. þm. V-Húnv. bað um, að tekið yrði á dagskrá, var ekki tekið fyrir til lokaatkvgr. við 2. umr. vegna þess, að hæstv. utanrrh. var í útlöndum, þegar umr. lauk, en málið verður tekið á dagskrá fljótlega.

Ég þakka.



Herra forseti. Þegar þetta mál var hér siðast til umr., þá lýsti ég nokkuð brtt., sem ég og aðrir Alþfl-menn í d. mundum bera fram við þetta mál. Ég rakti þá efni brtt. allýtarlega og ég sé enga þörf á að endurtaka nú það, sem ég sagði þá, og vil ég leyfa mér að vísa til þess, en þessum till. hefur nú verið útbýtt.



Herra forseti. Ég ætla bara að taka það fram, að ef þetta frv. kemur til atkvæða nú, þá ætla ég að biðja um lítið fundarhlé fyrir atkvgr.

Forseti (SB) : Ég vil í sambandi við það, sem hæstv. viðskmrh. sagði, taka það fram, að það eru nokkrir hv. þm. fjarstaddir, og óskir hafa komið um að hafa ekki atkvgr. um þetta mál fyrr en á næsta fundi.



Herra forseti. Ég leyfi mér að bera fram skriflega brtt. við c-lið 2. gr., þar sem stendur, að óheimilt sé að úthluta heimilisdráttarvél til þeirra, sem áður hafa fengið slík tæki. Þó að reglan sé réttlát, þá getur leikið nokkur vafi á þessu, t. d. þegar í hlut á ræktunarfélag, þó að það hafi áður fengið dráttarvél eða jeppa. Hin skriflega brtt. er þess efnis, að í stað orðsins „aðila“ komi: einstaklinga. Það er, að í staðinn fyrir að slík úthlutun sé yfirleitt óheimil, þá sé svo, þegar einstaklingar eiga í hlut. - Ég vil svo leyfa mér að afhenda hæstv. forseta þessa skriflegu brtt.